भारत और अमेरिका ने तीन बिलियन डॉलर के रक्षा समझौतों पर किए हस्ताक्षर | Current Affairs in Hindi 2020 | Adda247, करेंट अफेयर्स पढ़ें हिंदी में
भारत और अमेरिका ने तीन बिलियन डॉलर के रक्षा समझौतों पर किए हस्ताक्षर
भारत और अमेरिका ने उनके बीच चल रहे 3 बिलियन डॉलर के रक्षा सौदों को अंतिम रूप दे दिया है। भारत ने विश्व के बेहतरीन अपाचे और एमएच -60 रोमियो हेलीकॉप्टरों सहित 3 बिलियन अमेरिकी डॉलर के उन्नत अमेरिकी सैन्य उपकरण खरीदने पर सहमति जताई हैं।
इन समझौतों पर हस्ताक्षर प्रधानमंत्री नरेंद्र मोदी और भारत की यात्रा पर आये अमेरिकी राष्ट्रपति डोनाल्ड ट्रम्प के बीच हुई प्रतिनिधिमंडल स्तर की वार्ता के बाद किए गए। इस सौदे के तहत, भारत लॉकहीड मार्टिन से नौसेना के लिए 2.6 बिलियन अमेरिकी डॉलर के 24 एमएच -60 रोमियो हेलीकॉप्टर खरीदेगा। साथ ही एयरोस्पेस दिग्गज बोइंग से 800 मिलियन अमरीकी डालर में 6 AH-64E अपाचे हेलीकॉप्टरों का अधिग्रहण करने का अनुबंध भी किया गया है।
भारत और अमेरिका के बीच रक्षा और सुरक्षा संबंध पिछले छह वर्षों में बहुत अधिक अच्छे रहे हैं। जिसमे साल 2019 में द्विपक्षीय रक्षा व्यापार ने करीब 18 बिलियन अमरीकी डॉलर का आंकड़ा छू लिया, जो दोनों देशों के बीच बढ़ते रक्षा सहयोग को दर्शाता है।
केंद्रीय रक्षा मंत्री: राज नाथ सिंह.